Diari Oficial de la Generalitat Valenciana


Sumari del DOGV 7342, del 20-08-2014 (2014/7730)

RESOLUCIÓ de 12 d'agost de 2014, de la Direcció General de Desenrotllament Autonòmic, per la qual es concedixen quatre beques per a la realització de pràctiques professionals en este centre directiu i s'adopten altres decisions derivades de les previsions incloses en l'Orde 7/2014, de 12 de maig, de la Conselleria de Governació i Justícia, per la qual es van convocar les beques esmentades.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7342

Data del DOGV
:   20-08-2014

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2014/7730


Data del document
:   12-08-2014

Organisme emissor
:   Conselleria de Governació i Justícia

Tipus de document
:   Resolució

Anàlisi jurídica

 Descriptors 

:   * Conselleria de Governació i Justícia
    * ajuda pública

RESOLUCIÓ de 12 d'agost de 2014, de la Direcció General de Desenrotllament Autonòmic, per la qual es concedixen quatre beques per a la realització de pràctiques professionals en este centre directiu i s'adopten altres decisions derivades de les previsions incloses en l'Orde 7/2014, de 12 de maig, de la Conselleria de Governació i Justícia, per la qual es van convocar les beques esmentades. [2014/7730]  
Vistes les actuacions realitzades en la Direcció General de Desenrotllament Autonòmic per a la tramitació i resolució dels expedients incoats a partir de les sol·licituds presentades en el marc de l'Orde 7/2014, de 12 de maig, de la Conselleria de Governació i Justícia, es resol la convocatòria sobre la base dels següents  
  
Antecedents de fet  
  
Primer  
Per mitjà de l'Orde 7/2014, de 12 de maig, de la Conselleria de Governació i Justícia, es van convocar quatre beques per a la realització de pràctiques professionals en la Direcció General de Desenrotllament Estatutari i Promoció de l'Autogovern (DOCV 7279, 22.05.2014).  
No obstant això, amb caràcter molt recent, a través del Decret 116/2014, de 18 de juliol, del Consell, de modificació del Decret 88/2014, de 13 de juny, pel qual s'establix l'estructura orgànica bàsica de la Presidència i de les conselleries de la Generalitat (DOCV 7321, 21.07.2014), el centre directiu mencionat ha passat a denominar-se Direcció General de Desenrotllament Autonòmic. Per tant, s'utilitzarà esta última denominació al llarg de tot el text, per ser la vigent en el moment de dictar esta resolució.  
  
Segon  
La convocatòria té per objecte, d'acord amb la base primera, la concessió de quatre beques, amb els principis de publicitat, transparència, concurrència competitiva, objectivitat, igualtat i no-discriminació, per a la realització de pràctiques professionals en la Direcció General mencionada, destinades a donar suport a la formació complementària, millora i especialització professional de totes les persones llicenciades o posseïdores del grau en Dret, posant en relació els coneixements adquirits i les noves realitats o perspectives de futur que puguen derivar-se de la gestió de les polítiques de la Generalitat destinades al desenrotllament i promoció de l'Estatut i de l'autogovern, la recuperació del dret foral civil valencià i promoció, impuls i investigació de les tradicions i institucions pròpies del poble valencià.  
  
  
Tercer  
Després de conclòs el termini per a la presentació de sol·licituds en data 11 de juny de 2014, i tenint en compte l'autobaremació derivada de l'aplicació telemàtica a través de la qual s'ha gestionat la convocatòria, la comissió avaluadora prevista en la base quarta va efectuar una primera valoració provisional dels mèrits al·legats per cada aspirant.  
En este sentit, en la sessió de 19 de juny de 2014, la comissió avaluadora esmentada va acordar, per unanimitat i de conformitat amb l'apartat 1 de la base onze de la convocatòria, publicar, en la seu electrònica o portal institucional de la Generalitat en Internet i en la pàgina web de la Conselleria de Governació i Justícia, la llista provisional de puntuacions, ordenada de forma decreixent, així com la relació de sol·licitants exclosos, i indicar el motiu de l'exclusió concurrent en cada cas.  
  
La publicació de l'acord esmentat va obrir, d'acord amb l'apartat 1 mencionat de la base onze de la convocatòria, un termini de 10 dies hàbils per a la presentació de les al·legacions que els interessats estimaren oportunes.  
  
Quart  
Després de finalitzar en data 2 de juliol de 2014 el termini de què disposaven els interessats per a formular al·legacions en relació amb la llista provisional de puntuacions, la comissió avaluadora es va reunir el 7 de juliol de 2014 per a resoldre les al·legacions presentades, determinar quins aspirants havien de passar a la fase d'entrevista i establir el calendari per al desenrotllament d'esta fase.  
Després de resoldre les al·legacions presentades, la comissió avaluadora, d'acord amb el que preveu l'apartat 2 de la base novena, l'apartat 2 de la base onze i l'apartat F) de l'annex II de la convocatòria, va acordar, en eixa mateixa sessió de 7 de juliol de 2014, convocar a la fase d'entrevista del procés selectiu els aspirants que, d'acord amb la llista feta pública el 20 de juny de 2014, disposaven d'una valoració mínima de 8 punts en la suma dels cinc primers apartats del barem de mèrits i havien obtingut les 25 millors puntuacions entre els titulats que optaven a una de les beques convocades.  
En el mateix acord es van requerir els aspirants convocats perquè presentaren, el dia que concorregueren a la realització de l'entrevista, la documentació acreditativa de tots els mèrits detallats en el currículum en el moment de formular la sol·licitud i es va determinar que la fase d'entrevista tinguera lloc durant els dies 10 i 11 de juliol de 2014. Posteriorment, per circumstàncies sobrevingudes que consten degudament acreditades en l'expedient de tramitació, el procés d'entrevistes es va estendre també al dia 14 de juliol.  
L'acord esmentat es va publicar en la seu electrònica o portal institucional de la Generalitat en Internet i en la pàgina web de la Conselleria de Governació i Justícia, el 8 de juliol de 2014.  
  
Quint  
Després de fixar, al començament de la sessió del 10 de juliol de 2014, els criteris pels quals s'anava a regir a l'hora de puntuar els aspirants, la comissió avaluadora va procedir a entrevistar-los seguint el calendari preestablit, de manera que al llarg dels dies 10, 11 i 14 de juliol de 2014 van tindre lloc les entrevistes.  
Com que, d'acord amb el que preveu l'apartat 1 de la base novena de la convocatòria, els candidats no estaven obligats a presentar cap documentació per a acreditar els seus mèrits en el moment de formalitzar la sol·licitud, la comissió avaluadora havia requerit, com s'ha indicat en l'antecedent de fet quart, els convocats perquè presentaren la documentació acreditativa pertinent, i va procedir, abans de cada entrevista, a revisar-la.  
Com a conseqüència d'eixa revisió, l'òrgan col·legiat va anar adoptant durant el procés les decisions necessàries sobre l'increment o la minoració de la puntuació del currículum dels interessats i sobre les al·legacions que, si pertocava, estos van plantejar. Així mateix, de conformitat amb l'apartat 2 de la base novena de la convocatòria, va anar requerint, per escrit i en l'acte, l'aportació de documentació o l'esmena de la ja presentada, en el termini màxim i improrrogable de 10 dies hàbils, quan ho va estimar necessari a l'efecte de verificar l'exactitud dels mèrits al·legats pels aspirants.  
En l'acta estesa per a deixar constància del desenrotllament de la fase d'entrevista consten detallades les decisions adoptades per l'òrgan col·legiat en funció de les circumstàncies concurrents en cada supòsit.  
  
  
Sext  
Una vegada finalitzat el termini per a atendre els requeriments efectuats, la comissió avaluadora, en la sessió de data 24 de juliol de 2014, ha valorat la documentació aportada pels interessats i ha pres, per unanimitat, les decisions que s'exposen tot seguit.  
Segons consta en l'acta corresponent a la reunió mencionada, Roberto Moreno Perea, Nuria Cervera Lizondo, M.ª Isabel Corbató Remolí i Paula Serrano Caracena van atendre els requeriments que els havien sigut efectuats, i per tant pertoca mantindre les puntuacions atorgades pels mèrits que ja els havien sigut computats.  
No obstant això, Cristina Rogel Berto i Bárbara Balaguer Cuenca no van contestar, dins del termini establit per a això, els requeriments que els havien sigut efectuats, i per tant, en el primer cas, la puntuació de la interessada abans de l'entrevista ha de passar d'11.10 a 10,65, mentre que en el segon supòsit ha de passar de 10.78 a 9,58, després de descomptar a ambdós aspirants la valoració que els havia sigut atorgada pels mèrits finalment no acreditats.  
Finalment, la comissió avaluadora ha pres dos decisions en relació amb el cas d'Elisabet Dolors González Pons. D'una banda, es considera suficientment acreditat per la interessada que està en possessió del nivell B2 d'anglés, que ja li havia sigut computat. D'altra banda, sense ser requerida, l'aspirant ha presentat un escrit (segellat en correus el 21 de juliol i registrat d'entrada en la Conselleria de Governació i Justícia el 22 de juliol) en què sol·licita que s'eleve la seua puntuació en l'apartat B1) del barem, computant-li el Nivell Superior de Valencià. No obstant això, la comissió avaluadora ha desestimat la petició plantejada perquè en la documentació que aporta la interessada consta que ha sigut declarada apta per la Universitat de València en les proves del Nivell Superior realitzades el 13 de juny de 2014, és a dir, dos dies després d'haver finalitzat el termini per a la presentació de sol·licituds en esta convocatòria de beques. En virtut de tot això, es decidix que la interessada mantinga, com a prèvia a l'entrevista, la puntuació d'11,28 que li va ser assignada en la sessió de 10 de juliol de 2014.  
  
Després d'adoptar estos acords, la comissió avaluadora ha puntuat les entrevistes dutes a terme i ha decidit, per unanimitat i d'acord amb el que preveu l'apartat 3 de la base onze de la convocatòria, elevar a la Direcció General de Desenrotllament Autonòmic una proposta motivada de resolució, que coincidix amb les decisions adoptades en esta resolució.  
  
Fonaments de dret  
  
I. De conformitat amb el que preveu l'article 10.1 del Decret 9/2014, de 12 de juny, del president de la Generalitat, pel qual determina les conselleries en què s'organitza l'Administració de la Generalitat, així com l'article 4 del Decret 118/2014, de 18 de juliol, del Consell, pel qual s'aprova el Reglament Orgànic i Funcional de la Conselleria de Governació i Justícia, l'òrgan competent per a resoldre els expedients tramitats a l'empara de l'Orde 7/2014, de 12 de maig, de la Conselleria de Governació i Justícia, és la persona titular d'este departament.  
  
Segons el que disposa l'article 13.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en relació amb la disposició final segona de l'esmentada Orde 7/2014, de 12 de maig, de la Conselleria de Governació i Justícia, i amb l'article únic del Decret 116/2014, de 18 de juliol, del Consell, de modificació del Decret 88/2014, de 13 de juny, pel qual s'establix l'estructura orgànica bàsica de la Presidència i de les conselleries de la Generalitat, es delega en la Direcció General de Desenrotllament Autonòmic la facultat de resoldre les beques convocades i se l'autoritza perquè dicte les resolucions i instruccions necessàries per al desplegament i execució de l'Orde esmentada. Cosa que es fa constar als efectes del que preveu l'article 13.4 de la Llei 30/1992 mencionada.  
  
II. Els expedients incoats com a conseqüència de les sol·licituds de beques s'han tramitat de conformitat amb el que establixen les bases de l'Orde 7/2014, de 12 de maig, de la Conselleria de Governació i Justícia, i la resolució es dicta d'acord amb el que establix la base dotze d'eixa mateixa orde.  
III. En les bases de la convocatòria es recullen els motius pels quals, si pertoca, és procedent inadmetre a tràmit les sol·licituds que no complisquen els requisits necessaris per a concórrer-hi.  
IV. L'apartat 3 de la base onze de la convocatòria establix el següent:  
«Després de finalitzat el procés selectiu, la comissió avaluadora, en el termini de 10 dies, elaborarà una proposta de resolució que contindrà la relació de persones beneficiàries i una borsa de reserva, constituïda pels aspirants que no resulten adjudicataris de les beques i prioritzada per orde de puntuació per a cobrir les vacants que puguen produir-se durant el període de vigència d'estes».  
V) En la base setze de la convocatòria es regula la borsa de reserva de la manera següent:  
«1. Es constituirà una borsa de reserva, prioritzada per orde decreixent de puntuació.  
2. Tindran dret a estar inclosos en la borsa de reserva les persones aspirants que, després d'haver superat l'entrevista inclosa en el procés selectiu, hagen sigut avaluades per este concepte i no hagen resultat adjudicatàries de les beques.  
3. En cas que es produïsquen vacants durant el període de gaudi de les beques, a causa de renúncies, abandons, incompliment d'obligacions o qualsevol altra incidència, es podrà concedir una nova beca, per la resta del període d'aprofitament d'esta, entre els integrants de les borses regulades en esta base. En este cas la concessió s'efectuarà segons l'orde prioritzat de la borsa. Si la vacant es produïx una vegada transcorreguda la meitat del període de duració de la beca, esta podrà declarar-se deserta.  
4. La condició d'integrant de la borsa de reserva no generarà en cap moment cap relació laboral amb la Generalitat, ni cap compromís d'accedir a la condició de persona beneficiària de la beca».  
VI. La base segona de la convocatòria regula de la manera següent la dotació econòmica de les beques:  
«De conformitat amb l'article 17.1 i la disposició final segona del Decret 132/2009, de 4 de setembre, del Consell, pel qual es regula la concessió de beques, en relació amb la Resolució d'1 de novembre de 2009, del vicepresident segon del Consell i conseller d'Economia, Hisenda i Ocupació, per la qual s'establix la quantitat inicial de percepció per a les beques sotmeses a l'àmbit d'aplicació del decret esmentat, cada una de les beques que es concedisca en el marc d'esta convocatòria estarà dotada amb 1.000,00 - (mil euros) bruts mensuals. Sobre este import haurà de practicar-se la retenció corresponent a càrrec de l'Impost sobre la Renda de les Persones Físiques, així com la corresponent cotització a la Seguretat Social en els termes establits en el Reial Decret 1493/2011, de 24 d'octubre, i les altres, si és el cas, que pogueren correspondre.  
S'atorgaran fins a un total de quatre beques amb un import global màxim de 49.938,80 - (quaranta-nou mil nou-cents trenta-huit euros amb huitanta cèntims), dels quals 18.561,08 - (dihuit mil cinc-cents seixanta-un euros amb huit cèntims) amb càrrec al pressupost de l'exercici 2014, i 31.377,72 - (trenta-un mil tres-cents setanta-set euros amb setanta-dos cèntims) amb càrrec a l'exercici 2015».  
  
VII. Quant a la duració de les beques, la base tercera determina:  
«El període de duració de les beques serà com a màxim de 12 mesos des de la data que s'indique en la resolució de concessió, que serà objecte de publicació en el Diari Oficial de la Comunitat Valenciana, sense perjuí de la possibilitat de pròrroga condicionada a l'existència de crèdit adequat i suficient».  
Per tot això, de conformitat amb el que disposa la Llei 38/2003, de 17 de novembre, General de Subvencions, el Reial Decret 887/2006, de 21 de juliol, pel qual s'aprova el Reglament de desplegament de la llei esmentada, la Llei 5/1983, de 30 de desembre, del Consell, el text refós de la Llei d'Hisenda Pública de la Generalitat, aprovat pel Decret Legislatiu de 26 de juny de 1991, i l'article 9 del Decret 132/2009, de 4 de setembre, del Consell, pel qual es regula la concessió de beques, i a proposta de la comissió avaluadora d'esta convocatòria, fent ús de les atribucions que tinc delegades, resolc:  
  
Primer  
Inadmetre a tràmit les sol·licituds formulades pels aspirants que s'assenyalen en l'annex I, en virtut dels motius que s'hi indiquen.  
  
  
Segon  
Declarar que els aspirants assenyalats en l'annex II no han superat el procés de selecció, i desglossar-los en els següents supòsits en funció del motiu concurrent:  
II.1. Aspirants que no han aconseguit, de conformitat amb el que establix l'apartat F) del barem de mèrits annex a l'orde de convocatòria, un mínim de 8 punts en la suma dels cinc primers apartats que integren el procés selectiu.  
II.2. Aspirants que han aconseguit un mínim de 8 punts en la suma dels cinc primers apartats del barem de mèrits però no han aconseguit una puntuació entre les 25 millors que donaven accés a la fase d'entrevista.  
II.3. Aspirants que no han comparegut a la realització de l'entrevista.  
  
Tercer  
Concedir a les aspirants incloses en l'annex III, assenyalades per orde decreixent de puntuació en la suma total del procés de selecció, una beca per a la realització de pràctiques professionals en la Direcció General de Desenrotllament Autonòmic durant l'exercici 2014.  
Quart  
Declarar que els aspirants inclosos en l'annex IV han superat el procés selectiu però no resulten beneficiaris de cap de les beques convocades i passen a integrar, de conformitat amb la base setze de la convocatòria, la borsa de reserva corresponent.  
En relació amb el que indiquen els anteriors apartats tercer i quart, i per al supòsit que es produïsquen vacants durant el període de benefici de les beques degut a renúncies, abandons, incompliment d'obligacions o qualsevol altra incidència, es podrà concedir una nova beca, per la resta del període màxim d'aprofitament, entre els integrants de la borsa recollida en l'annex IV d'esta resolució.  
  
  
Quint  
El període de duració de les beques s'iniciarà el dia 18 d'agost de 2014 i finalitzarà el 17 d'agost de 2015.  
  
De conformitat amb el que establix l'apartat primer de l'Orde 7/2014, de 12 de maig, de la Conselleria de Governació i Justícia, en relació amb la base segona de la convocatòria, cada una de les beques concedides estarà dotada amb 1.000 - (mil euros) bruts mensuals, i l'import global màxim estarà destinat a finançar les beques de 49.938,80 - (quaranta-nou mil nou-cents trenta-huit euros amb huitanta cèntims), dels quals 18.561,08 - (dihuit mil cinc-cents seixanta-un euros amb huit cèntims) es finançaran amb càrrec al capítol IV, línia de subvenció T 7255000, inclosa en l'aplicació pressupostària 18.15.69.011.45 de la Direcció General de Desenrotllament Autonòmic, del pressupost de la Generalitat per a 2014, i 31.377,72 - (trenta-un mil tres-cents setanta-set euros amb setanta-dos cèntims) amb càrrec a la mateixa línia i aplicació pressupostària de l'exercici 2015.  
  
No obstant això, l'import global màxim de les subvencions quedarà condicionat a l'existència de crèdit adequat i suficient per a atendre-les en el pressupost de la Generalitat per a l'exercici 2015.  
Contra esta resolució, que posa fi a la via administrativa, podrà interposar-se, d'acord amb el que disposen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, un recurs potestatiu de reposició davant del conseller de Governació i Justícia en el termini màxim d'un mes comptador des de l'endemà del dia que es publique, o bé es podrà plantejar directament, de conformitat amb el que disposen els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos des de l'endemà del dia que es publique.  
  
  
València, 12 d'agost de 2014.- El director general de Desenrotllament Autonòmic:A. Javier Montero Hernández  
  
  
ANNEX I  
Aspirants la sol·licitud dels quals s'inadmet a tràmit  
  
Nom Motiu d'inadmissió  
BERTOMEU CARRASCO, RAFAEL 1  
MIRASOL NAVARRO, ADA 3  
PANIAGUA PANIAGUA, JAVIER 3  
LÓPEZ PERONA, TERESA 3  
SABARIEGOS DÍAZ, JOSÉ 1  
SÁNCHEZ DÍAZ, CRISTINA 1  
TRUJILLO PONS, FRANCISCO 1  
  
Motiu de la inadmissió a tràmit   
1. No tindre la titulació requerida.   
2. Sol·licitud fora de termini.   
3. Haver transcorregut més de cinc anys des de la finalització dels estudis de llicenciatura.   
4. L'edat del sol·licitant supera el màxim permés per a sol·licitar una beca.   
5. És beneficiari de beques de pràctiques professionals per un període igual o superior a 36 mesos.   
  
  
ANNEX II  
Aspirants que no han superat el procés de selecció  
  
II.1. Per no haver arribat a una valoració mínima de 8 punts en la suma dels cinc primers apartats del barem de mèrits  
  
Número Puntuació  
d'orde Nom currículum  
 1 CORRAL LÓPEZ, SHEILA 7,90  
 2 LORENZO POMARES, JAVIER 7,90  
 3 SOLER JIMÉNEZ, ZAIDA 7,89  
 4 ABAD SÁNCHEZ, LAURA 7,83  
 5 LÁZARO GÓMEZ, CAROLINA 7,81  
 6 PORTOLÉS CORONADO, DIANA 7,67  
 7 TARÍN ALCARRIA, SARA 7,50  
 8 OLMOS GARCÍA DE DIONISIO,   
 MARÍA DEL PILAR 7,34  
 9 MEMBRADO ANDRÉS, MÓNICA 7,28  
10 GUTIÉRREZ GUAITA, SONIA 6,92  
11 JIMÉNEZ BLANCO, LAURA 6,77  
  
  
II.2. Per no haver arribat a una de les 25 millors puntuacions que donaven accés a la fase d'entrevista, a pesar d'haver obtingut una puntuació igual o superior a 8.  
  
Nom Puntuació currículum  
ROSELL LLORET, INMACULADA 8,07  
  
  
II.3. Per no haver comparegut a la realització de l'entrevista.  
  
  
Nom Puntuació currículum  
ESTEVE DOMÍNGUEZ, JUAN FRANCISCO 9,75